फ्लोरिडा की मिराच कैपिटल ने खुद पर लगे फर्जीवाड़े के आरोपों को खारिज करते हुए आज कहा कि सहारा समूह सौदे की राह में रोड़े अटका रहा है, क्योंकि  वह विदेश में अपनी संपत्तियां बेचना ही नहीं चाहता है। मिराच कैपिटल कुछ हफ्ते पहले ही अस्तित्व में आई है, जो सहारा समूह और कुछ बेनामी निवेशकों के बीच सौदा कराने में भूमिका निभा रही थी। बिजनेस स्टैंडर्ड के कुछ सवालों की सूची के जवाब में मिराच कैपिटल ने कहा, 'हमें यह जानकारी उस वक्त मिली जब सहारा समूह के सदस्य ने मिराच प्रतिनिधिमंडल से संपर्क किया। मिराच ने सहारा को कई नोटिस भेजे और कहा कि वह समझौते का उल्लंघन कर रहा है। इसके बाद सहारा ने मिराच के खिलाफ मोर्चा खोलना शुरू किया और उसकी प्रतिष्ठा धूमिल करने की कोशिश की।' सहारा प्रमुख सुब्रत रॉय की जमानत प्रक्रिया पर मिराच ने कहा, 'उच्चतम न्यायालय के जमानत राशि जमा कराने के निर्देश के बावजूद सहारा समूह अपनी संपत्तिया बेचने में आनकानी करता रहा है। समूह ने उसके निवेशकों और सेबी तथा भारत के उच्चतम न्यायालय का समय बर्बाद किया। सहारा ने जो खतरनाक आरोप लगाएं हैं, उससे साफ पता चलता है कि समूह सौदे की प्रक्रिया में अड़चन डालना चाहता है।' मिराच समूह का संचालन करने वाले सारांश शर्मा ने कहा कि ऋण पर पहले ब्याज के भुगतान में अपनी असमर्थता और अब सस्ते में अपनी परिसंपत्ति हाथ से जाने के भय से सहारा समूह के सदस्यों ने समझौते का उल्लंघन किया है। इससे पहले बैंक ऑफ अमेरिका ने मिराच और सहारा समूह के बीच हो रहे सौदे में कोई भूमिका होने से इनकार कर दिया है। पहले ऐसा कहा गया था कि दोनों पक्षों के बीच 1 अरब डॉलर के सौदे में बैंक ऑफ अमेरिका बैंकर की भूमिका निभा रहा है। इसके बाद सहारा समूह ने देर रात जारी एक प्रेस विज्ञप्ति में कहा कि मिराच और उसके अधिकारियों ने उसे धोखा दिया है और वह इस पर चुप नहीं बैठेगा। संबंधित खबरें
मिराच का सहारा पर पलटवार
In response to a list of questions from Business Standard, Mirach Capital said, We received this information when a member of the Sahara Group contacted the Mirach delegation. Mirach sent multiple notices to Sahara, saying it was in violation of the agreement. After this, Sahara opened a front against Mirach and tried to tarnish its reputation. On Sahara chief Subrata Roy's bailout process, Mirach said, "Despite the Supreme Court's directive to deposit the bail amount, Sahara Group has been reluctant to sell its assets. The group paid its first payment to the group and its investors in the United States," Mirach Capital said.
Mirach's counterattack on Sahara